Сәхнә әҫәренең исеме "Арба" тип атала. Ул ябай ғына арба түгел, ә Зөһрә менән Таңсулпандың әсәләре, милләтебеҙ әсәһе Мәрйәм Бураҡаеваның "Арғымаҡ" атына (Аңға, Рухҡа, Ғәмгә, Ырыҫҡа, Моңға, Аҡылға, Ҡотҡа) егелгән. Ниндәйҙер кимәлдә "Арба" "Арғымаҡ"тың дауамы итеп тә ҡабул ителә. Милләтебеҙ йәшәгәндә Арғымаҡҡа егелгән тылсымлы әкиәт арбаһы ауылдарыбыҙ һәм ҡалаларыбыҙ, далаларыбыҙ, урмандарыбыҙ, Уралтауыбыҙ буйлап барасаҡ та барасаҡ.